laion/Wikipedia-Exotic huggingface dataset:
এ কে মাহবুবুল আলম

এ কে মাহবুবুল আলম (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। এ কে মাহবুবুল আলমের জন্ম রাজশাহী জেলার বোয়ালিয়া উপজেলার হেতেম খানে । তার বাবার নাম মুলতান উদ্দিন আহমেদ এবং মায়ের নাম নূর মহল খাতুন। তিনি বিয়ে করেননি। ১৯৭১ সালে এ কে মাহবুবুল আলম শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। ভারতে প্রশিক্ষণ নিয়ে যুদ্ধ করেন ৭ নম্বর সেক্টরের লালগোলা সাবসেক্টরে। স্বাধীনতার পর তিনি সরকারি চাকরি করেন। বাংলাদেশ সরকারের সচিব হিসেবে অবসর নেন। ১৯৭১ সালের আগস্ট মাসে রাজশাহীর দক্ষিণাঞ্চল চাঁপাইনবাবগঞ্জের বেশির ভাগ বন্যাকবলিত। ১৪ আগস্ট পাকিস্তানের স্বাধীনতা দিবস। ভারতে মুক্তিযোদ্ধা শিবিরে খবর গেল, চাঁপাইনবাবগঞ্জে পাকিস্তানিরা জাঁকজমকপূর্ণভাবে তা উদ্যাপনের প্রস্তুতি নিচ্ছে। ওই এলাকা মুক্তিবাহিনীর ৭ নম্বর সেক্টরের লালগোলা সাবসেক্টরের আওতাধীন। সাবসেক্টর কমান্ডার মেজর গিয়াস উদ্দিন সিদ্ধান্ত নিলেন, ওই দিন চাঁপাইনবাবগঞ্জে বড় ধরনের একটি অপারেশনের। শুরু হলো প্রস্তুতি। এই অপারেশনের জন্য মনোনীত করা হলো এ কে মাহবুবুল আলমসহ ৮৬ জন মুক্তিযোদ্ধাকে। মুক্তিযোদ্ধাদের তিনটি দলে বিভক্ত করা হলো। প্রথম গ্রুপে ২০ জন। দ্বিতীয় গ্রুপে ৩৫ জন। তৃতীয় গ্রুপে ৩১ জন। দ্বিতীয় গ্রুপে অন্তর্ভুক্ত হলেন এ কে মাহবুবুল আলম। তাদের ওপর দায়িত্ব হরিপুর সেতুতে আক্রমণ করা। সেখানে প্রহরারত পাকিস্তানি সেনা ও তাদের সহযোগীদের হত্যা বা বন্দী করে সেতু উড়িয়ে দেওয়া, যাতে চাঁপাইনবাবগঞ্জ-রাজশাহীর একমাত্র সড়ক যোগাযোগ বিচ্ছিন্ন হয়ে যায়। এ কে মাহবুবুল আলমসহ ৮৬ জন মুক্তিযোদ্ধা কয়েকটি নৌকায় ভারত থেকে সকালে রওনা হলেন টার্গেটের উদ্দেশে। রাত নয়টায় দ্বিতীয় গ্রুপের মুক্তিযোদ্ধারা অতি সন্তর্পণে কোনো বাধাবিঘ্ন ছাড়াই শেষ পর্যন্ত পৌঁছাতে সক্ষম হলেন হরিপুর সেতুর কাছে। মুক্তিযোদ্ধারা কোনো শব্দ না করে এগিয়ে যেতে থাকলেন। ১০০ গজের মধ্যে যাওয়া মাত্র শত্রুর দিক থেকে আওয়াজ এল ‘হল্ট’ ‘হ্যান্ডস আপ’। এ কথা শেষ না হতেই গুলি শুরু হলো। মুক্তিযোদ্ধারাও পাল্টা আক্রমণ শুরু করলেন। শুরু হলো তুমুল লড়াই। কয়েক মিনিটের মধ্যেই সেতুর দখল চলে এল মুক্তিযোদ্ধাদের হাতে। সেদিন যুদ্ধে এ কে মাহবুবুল আলমসহ কয়েকজন যথেষ্ট বীরত্ব প্রদর্শন করেন। তাদের আক্রমণে নিহত হয় দুই পাকিস্তানি সেনা। দুজন নদীতে ঝাঁপ দিয়ে হারিয়ে যায়। আহত একজনসহ ১১ জন পাকিস্তানি সেনা ও সহযোগী জীবন্ত ধরা পড়ে। এরপর মুক্তিযোদ্ধারা এক্সপ্লোসিভ লাগাতে শুরু করলেন সেতুতে। রাত আনুমানিক ১২টা পাঁচ মিনিট। গগনবিদারী আওয়াজে যেন আকাশ ভেঙে পড়ল। নিমেষে ধ্বংস হয়ে গেল সেতু। বীর প্রতীক দৈনিক প্রথম আলো, "তোমাদের এ ঋণ শোধ হবে না"| তারিখ: ২৮-০৫-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।
মোঃ মোজাম্মেল হক

মো. মোজাম্মেল হক (১৬ অক্টোবর ১৯৪৬- ২৭ ডিসেম্বর ২০০০ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। মো. মোজ্জাম্মেল হকের জন্ম চট্টগ্রাম জেলার মিরসরাই উপজেলার মায়ানী ইউনিয়নের মায়ানী গ্রামে। তার বাবার নাম মনির আহম্মদ সওদাগর এবং মায়ের নাম সখিনা খাতুন। তার স্ত্রীর নাম নাজমা আক্তার। তাদের তিন মেয়ে ও এক ছেলে। পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে চাকরি করতেন মো. মোজ্জাম্মেল হোসেন। ১৯৭১ সালে এই রেজিমেন্টের অবস্থান ছিল জয়দেবপুরে। তখন তার পদবি ছিল হাবিলদার। মুক্তিযুদ্ধ শুরু হলে তিনি ঝাঁপিয়ে পড়েন যুদ্ধে। প্রতিরোধ যুদ্ধশেষে প্রথমে যুদ্ধ করেন ৩ নম্বর সেক্টরে। পরে এস ফোর্সের অধীনে। বেশ কয়েকটি যুদ্ধে তিনি অংশ নেন। ব্রাহ্মণবাড়িয়া জেলার অন্তর্গত হরষপুর, জেলা সদর থেকে উত্তরে, হবিগঞ্জ জেলার সীমান্তের কাছে রেলসেতু। আর ঘটনাটি ১৯৭১ সালের আগস্ট মাসের প্রথম সপ্তাহের শেষ ভাগে। মুক্তিযোদ্ধারা সফলভাবে এ রেলসেতু ধ্বংস করেছেন। কয়েক দিন পর একদিন খবর এল, পাকিস্তানি সেনারা সেই সেতু মেরামত শুরু করছে। ভারতে মুক্তিযোদ্ধা শিবিরে সিদ্ধান্ত হলো পাকিস্তানি সেনাদের ওই প্রচেষ্টা যেকোনো মূল্যে নস্যাৎ করতে হবে। তারপর শুরু হলো প্রস্তুতি। এই অপারেশনের জন্য দলে অন্তর্ভুক্ত হলেন মো. মোজাম্মেল হকসহ ৩৫-৩৬ জন। তাদের নেতৃত্বে হেলাল মোরশেদ । তারা রওনা হলেন ভারত থেকে। দীর্ঘপথ পাড়ি দিয়ে রাতে পৌঁছলেন সেতুর দুই-আড়াই মাইল দূরে। মুক্তিযোদ্ধাদের কাছে ভারী অস্ত্র বলতে একটি মেশিনগান ও একটি তিন ইঞ্চি মর্টার। বাকি সব এলএমজি, এসএমজি ও রাইফেল। সকাল হওয়ার পর জঙ্গলের ভেতর দিয়ে রওনা হলেন লক্ষ্যস্থলে। ঘণ্টা খানেকের মধ্যে. পৌঁছে গেলেন গন্তব্যস্থলে। জঙ্গল থেকেই মুক্তিযোদ্ধরা দেখতে পেলেন বিহারি- রেলকর্মীরা সেতু মেরামত করছে। বেশ কয়েকজন পাকিস্তানি সেনা ও রাজাকার সেখানে পাহারায় নিয়োজিত। তারা সবাই নিশ্চিন্ত মনে এবং কিছুটা শিথিল অবস্থায়। অধিনায়ক নির্দেশ দেওয়ামাত্র মো. মোজাম্মেল হক ও তার সহযোদ্ধাদের অস্ত্র একযোগে গর্জে উঠল। মেশিনগান ও অন্যান্য অস্ত্র থেকে তারা প্রচণ্ড গুলিবর্ষণ করলেন। মুক্তিযোদ্ধারা দিনের বেলায় সেখানে আক্রমণ করবেন পাকিস্তানি সেনা, রাজাকার ও রেলকর্মীরা কল্পনাও করেনি। হতভম্ব সেনা ও রাজাকারেরা কোনো কিছু বুঝে ওঠার আগেই বেশির ভাগ লুটিয়ে পড়ল। রেলকর্মীদেরও একই দশা হলো। রেলসেতু থেকে ভেসে আসতে থাকল আর্তচিৎকার। পাকিস্তানি সেনা ও রাজাকারেরা প্রতিরোধের কোনো সুযোগই পেল না। মুক্তিযোদ্ধাদের অপারেশন শেষ হলো এক তরফাভাবে, কোনো গুলিবিনিময় ছাড়াই। পাকিস্তানি সেনা ও রাজাকারেরা পাল্টা আক্রমণ করার সুযোগই পায়নি। আক্রমণে বেশির ভাগ পাকিস্তানি সেনা, রাজাকার ও রেলকর্মী নিহত এবং বাকিরা আহত হয়। এই অপারেশনে মো. মোজ্জাম্মেল হক যথেষ্ট দক্ষতা ও সাহসের পরিচয় দেন। অপারেশন শেষে মুক্তিযোদ্ধারা চলে যান নিরাপদ স্থানে। বীর প্রতীক "দৈনিক প্রথম আলো, "তোমাদের এ ঋণ শোধ হবে না"| তারিখ: ২৯-০৫-২০১২"। ২০১৮-১১-২২ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
শরীর

শরীর বলতে জীবিত প্রাণীকূল বিশেষত কোন ব্যক্তির শারীরিক কাঠামোকে বোঝায়। প্রায়শঃই এটি সক্ষমতা, বাহ্যিক আত্মপ্রকাশ, স্বাস্থ্য সংক্রান্ত এবং মৃত্যুর সাথে পারস্পরিক সম্পর্কযুক্ত। শরীর নিয়ে গবেষণাকর্ম শারীরবিদ্যা বা শারীরবৃত্ত নামে পরিচিত। প্রাণীদেহের একাংশ কিংবা সম্পূর্ণ অংশকেই শরীর হিসেবে চিহ্নিত করা হয়ে থাকে। এমন অনেক প্রাণী রয়েছে যেগুলো এককোষী থেকেই সম্পূর্ণ প্রাণীদেহের মর্যাদা উপভোগ করে। স্লাইম মোল্ড তেমনিই একটি এককোষী প্রাণী যা বৃষ্টিস্নাত বনাঞ্চলের স্যাঁতস্যাতে মেঝেতে বিশ্বের বিভিন্ন এলাকায় বাস করে। সে দৃষ্টিকোণে শরীর বলতে বহুকোষবিশিষ্ট প্রাণীর দেহকে বুঝায়। মৃত ব্যক্তির শরীরকে শবদেহ বা ক্যাড্যাভার বলে। মেরুদণ্ডবিশিষ্ট প্রাণী এবং পোকামাকড়ের মৃতদেহকে কখনো কখনো গলিত পচামাংসবিশিষ্ট শরীর বা কারকেসেস নামে অভিহিত করা হয়। কর্তন বা জবাইকৃত প্রাণীর মৃত শরীরের উচ্ছিষ্ট অংশ ফেলে যা ব্যবহার করা হয় তা মাংস নামে পরিচিত। মানবদেহে মাথা, ঘাড়, বক্ষ, বাহু, পা ইত্যাদি অঙ্গ-প্রত্যঙ্গ রয়েছে। এছাড়াও উরুসন্ধির অভ্যন্তরে জননক্রিয়া সংঘটিত হয়, যার মাধ্যমে নারী এবং পুরুষের মধ্যে পার্থক্য নির্দেশিত হয়। এছাড়াও, অগণিত অভ্যন্তরীণ দেহযন্ত্র - শ্বাসতন্ত্র, সংবহনতন্ত্র, কেন্দ্রীয় স্নায়ুতন্ত্র পদ্ধতি রয়েছে। বলা হয়ে থাকে যে, মানব শরীর সবচেয়ে বেশি ও জটিল যন্ত্রের অধিকারী। মানুষের শরীর নিয়ে পড়াশোনা এবং কর্মকাণ্ড পরিচালনাকে যথাক্রমে এনাটমী বা শব-ব্যবচ্ছেদবিদ্যা এবং ফিজিওলজি বা শারীরবিদ্যা বলে। শরীরবৃত্ত বলতে মূলতঃ মানুষের শারীরিক কাঠামোকে বুঝায়। মানব শরীরের বিভিন্ন অংশকে ঘিরে শিক্ষা-প্রতিষ্ঠানে বিশেষতঃ চিকিৎসাবিজ্ঞানের বিভিন্ন শাখা, অনুষদে গবেষণা, পর্যবেক্ষণ ও অনুসন্ধান কার্যক্রম পরিচালনা করা হয়। জড়বাদী দার্শনিকগণ মনে করেন যে, মানুষের মনের প্রবৃত্তির কোন কিছুই শরীর থেকে ভিন্ন নয়। বরং, মানুষের মস্তিষ্ক থেকে উদ্ভূত শারীরবৃত্তিক কর্মকাণ্ডের মাধ্যমে মন গড়ে উঠে। শরীর শব্দটি কখনোবা অন্য অর্থে ব্যবহার করা হয়। যেমনঃ জলের শরীর হিসেবে রয়েছে হ্রদ। Kim, J. (১৯৯৫)। Honderich, Ted, সম্পাদক। Problems in the Philosophy of Mind. Oxford Companion to Philosophy। Oxford: Oxford University Press।  উইকিঅভিধানে শরীর শব্দটি খুঁজুন। উইকিমিডিয়া কমন্সে শরীর সংক্রান্ত মিডিয়া রয়েছে।
আইএসও ৬৩৯ কোডের তালিকা

আইএসও ৬৩৯ কোডের তালিকা হল: আইএসও ৬৩৯-১ কোডের তালিকা, সাথে সংশ্লিষ্ট আইএসও ৬৩৯-২ এবং আইএসও ৬৩৯-৩ কোড আইএসও ৬৩৯-২ কোডের তালিকা, সাথে সংশ্লিষ্ট আইএসও ৬৩৯-১ কোড আইএসও ৬৩৯-৩ কোডের তালিকা, সাথে সংশ্লিষ্ট আইএসও ৬৩৯-১ এবং আইএসও ৬৩৯-২ কোড আইএসও ৬৩৯-৩ ম্যাক্রোল্যাঙ্গুয়েজের তালিকা, সাথে সংশ্লিষ্ট আইএসও ৬৩৯-১ এবং আইএসও ৬৩৯-২ কোড আইএসও ৬৩৯-৫ কোডের তালিকা, সাথে সংশ্লিষ্ট আইএসও ৬৩৯-২ কোড
আলমারি

আলমারি (ইংরেজি: Almirah) হচ্ছে বাক্স–আকৃতির একধরনের আসবাব যাতে বিভিন্ন জিনিসপত্র রাখার জন্য দরজা বা টানাদরজা (Drawer) যুক্ত থাকে । কিছু আলমারি একক আসবাব হিসেবে ব্যবহৃত হয় আবার কিছু আলমারি দেয়ালের মধ্যে বানানো হয় বা দেয়ালের সাথে জুড়ে দেয়া হয়। আলমারি সাধারণত: কাঠ, ধাতুর পাত প্রভৃতি দিয়ে তৈরি করা হয়, তবে বর্তমানে বিভিন্ন কৃত্রিম বস্তু দিয়েও তৈরি হচ্ছে। আলমারির সামনে সচরাচর এক বা একাধিক দরজা থাকে যা কব্জার মাধ্যমে মূল কাঠামোর সাথে যুক্ত করা হয়, অনেক ক্ষেত্রে দারজার সাথে তালা সংযুক্ত থাকে। কিছু আলমারিতে দরজা এবং টানাদরজা দুইই থাকে আবার কিছুতে শুধু দরজা বা টানাদরজা থাকে । ছোট আকারের আলমারির ওপরের পৃষ্ঠ অনেক সময় কাজ করা থাকে যাতে প্রদর্শনের জন্য বা রান্নাঘরের কাজ করার জায়গা হিসেবে ব্যবহার করা যায়।
ক্রাভ মাগা

ক্রাভ মাগা (হিব্রু ভাষায়: קרב מגע‎ [ˈkʁav maˈɡa], আক্ষরিক অর্থে "সংস্পর্শমূলক লড়াই") অপ্রতিযোগিতামূলক, সারগ্রাহী, আত্মরক্ষামূলক পদ্ধতি যেটি ইসরায়েলে উন্নতি লাভ করেছে এবং এতে আঘাত, কুস্তি ও আঁকড়ে ধরার কৌশল রয়েছে। ক্রাভ মাগা তার বাস্তব দুনিয়ার পরিস্থিতির এবং সর্বাধিক কর্মক্ষমের জন্য পরিচিত সেইসাথে বর্বর প্রতি-আক্রমণের জন্যও। এটি রাজপথের লড়াই থেকে উদ্ভূত এবং ইমি লিছতেনফেলদের দ্বারা বিকাশপ্রাপ্ত হয়েছে, যিনি প্রশিক্ষণ করতেন মুষ্টিযুদ্ধ ও কুস্তি, ব্রাতিস্লাভার ফেছিস্ত গ্রুপ থেকে ইহুদি এলাকা প্রতিরোধ করতে ১৯৩০ সালে। ১৯৪০ সালে তার ইসরায়েলে অভিবাসনের পর যুদ্ধের কলা-কৌশল শিক্ষা দিতে শুরু করল IDF দের যারা পদ্ধতির উন্নতি করেছিল এবং পরিচিতি পায় ক্রাভ মাগা হিসেবে। এটা এখন পর্যন্ত পরিমার্জিত করা হয়েছে নাগরিক, পুলিশ এবং সামরিক কাজের জন্য। ক্রাভ মাগার দর্শন হচ্ছে হুমকি, সমকালীন আত্মরক্ষামূলক এবং ক্ষতিসাধক ক্রিয়া এবং প্রচণ্ড আক্রমণ প্রতিহত করা। ইসরায়েলি প্রতিরক্ষা ফরসেস ক্রাভ মাগা ব্যবহার করে সেটি হোক নিয়মিত এবং বিশিষ্ট বাহিনী, এবং কতিপয় বিচিত্র কৌশল উন্নতি লাভ করেছে ও আইন প্রবর্তন এবং ইন্টেলিজেঞ্চ দল মোসাদ এবং শিন বেট গ্রহণ করেছে। বর্তমানে বিভিন্ন প্রতিষ্ঠান আন্তর্জাতিকভাবে নানাবিধ ক্রাভ মাগা শিক্ষাদান করে। Krav Maga - Grand Master Imi Lichtenfeld and Yaron Lichtenstein ক্রাভ মাগা লাথি। David Kahn, center, teaches U.S. Marine Corps Sgts. Enrique D. Watson, right, and Bernardo Leyva, left, Headquarters and Headquarters Squadron, Krav Maga fighting techniques Oct. 28, 2009, at U.S. Marine Corps Air Station Iwakuni, Japan. "Contact combat"। Telegraph। Calcutta, India। ২০০৯-০১-২৮। ২০১৭-১১-১৭ তারিখে মূল থেকে আর্কাইভ করা। সংগ্রহের তারিখ ২০১০-০৫-২০।  Hodsdon, Amelia (২০০৫-০২-০৯)। "Get your kicks with Israeli tricks"। Guardian। London। সংগ্রহের তারিখ ২০১০-০১-০১।  "The mother of all fightbacks"। Daily Telegraph। London। ২০০৫-১০-২২। সংগ্রহের তারিখ ২০১০-০৫-২০।  "All change on the buses"। BBC। সংগ্রহের তারিখ ২০১০-০১-০৩।  "Inside Israel"। Black Belt Magazine। ২০১০-০৫-১১ তারিখে মূল থেকে আর্কাইভ করা। সংগ্রহের তারিখ ২০০৯-১২-৩১।  "Choke! Gouge! Smash!"। Time। ১৯৯৮-০৫-০৪। ২০১০-১০-২১ তারিখে মূল থেকে আর্কাইভ করা। সংগ্রহের তারিখ ২০১০-০১-০১।  Ryan, Rosalind। "J.Lo's fitness fad and Salma's 'sweaty' hobby"। Daily Mail। London। সংগ্রহের তারিখ ২০১০-০১-০১।  মার্শাল আর্ট প্রবেশদ্বার উইকিমিডিয়া কমন্সে ক্রাভ মাগা সংক্রান্ত মিডিয়া রয়েছে। Israeli Krav Maga Association[স্থায়ীভাবে অকার্যকর সংযোগ] (IKMA) founded in 1978 by Krav Maga founder Imi Lichtenfeld. Israeli Krav Maga Free Web Guide The Complete Internet Guide for Israeli Krav Maga.
আব্দুল মতিন চৌধুরী (পদার্থবিদ)

আবদুল মতিন চৌধুরী (১ মে ১৯২১ - ২৪ জুন ১৯৮১) একজন বাংলাদেশী শিক্ষাবিদ ও পদার্থবিদ ছিলেন। তিনি ঢাকা বিশ্ববিদ্যালয়ের ১৪ তম উপাচার্য হিসাবে দায়িত্ব পালন করেছিলেন। মতিন চৌধুরী ১৯৩৭ সালে নোয়াখালী জেলার অরুণচন্দ্র উচ্চ বিদ্যালয় থেকে প্রবেশিকা এবং ১৯৩৯ সালে ঢাকা ইন্টারমিডিয়েট কলেজ থেকে ইন্টারমিডিয়েট পাস করেন । তিনি ঢাকা বিশ্ববিদ্যালয় থেকে পদার্থবিজ্ঞানে স্নাতক ও স্নাতকোত্তর ডিগ্রি লাভ করেন। তিনি ১৯৪৯ সালে শিকাগো বিশ্ববিদ্যালয় থেকে বায়ুমণ্ডলীয় পদার্থবিজ্ঞানে পিএইচ.ডি. ডিগ্রি অর্জন করেন। তিনি দ্বিতীয়বার পিএইচডি শেষ করেছেন ১৯৬১ সালে। চৌধুরী পাকিস্তান আবহাওয়া বিভাগে আবহাওয়াবিদ হিসাবে কর্মজীবন শুরু করেছিলেন। এরপরে তিনি ১৯৫০ সালে ঢাকা বিশ্ববিদ্যালয়ের পদার্থবিজ্ঞান বিভাগে প্রশিক্ষক হিসাবে যোগদান করেন। তিনি ১৯৫২ সালে অধ্যাপক এবং ১৯৬২-১৯৬৭ সালে বিভাগের প্রধান হন। তিনি ১৯৬৭-১৯৭০-এর সময় পাকিস্তান পারমাণবিক শক্তি কমিশনের সদস্য, প্রতিরক্ষা মন্ত্রকের চিফ সায়েন্টিস্ট এবং ১৯৭০-১৯৭১-এর সময় রাষ্ট্রপতির বৈজ্ঞানিক উপদেষ্টা হিসাবে দায়িত্ব পালন করেছিলেন। চৌধুরী এশীয় অঞ্চলের জন্য পদার্থবিজ্ঞানে নোবেল পুরস্কারের জন্য বাছাই কমিটির সদস্য ছিলেন। ১৯৭৩ সালে চৌধুরী ঢাকা বিশ্ববিদ্যালয়ের উপাচার্য নিযুক্ত হন যেখানে তিনি ১৯৭৫ সাল পর্যন্ত দায়িত্ব পালন করেন। চৌধুরীর বিয়ে হয়েছিল রাজিয়া মতিন চৌধুরীর সাথে (১৯২৫-২০১২)। সদস্য, নোবেল কমিটি প্রথম বোস অধ্যাপক, পদার্থবিজ্ঞান বিভাগ, ঢাকা বিশ্ববিদ্যালয় Islam, Sirajul (২০১২)। "Chowdhury, Abdul Matin"। Banglapedia: National Encyclopedia of Bangladesh (Second সংস্করণ)। এশিয়াটিক সোসাইটি অব বাংলাদেশ ।  "Razia Matin no more"। The Daily Star (ইংরেজি ভাষায়)। ২০১২-০৫-০৩। সংগ্রহের তারিখ ২০১৯-০১-১১।
স্টেজ ওয়ান

'স্টেজ ওয়ান' (ইংরেজি: Stage One) রেগে এবং ড্যান্সহল গায়ক সন পল-এর প্রথম অ্যালবাম, যা ২০০০ সালের মার্চ ২৮ তারিখে মুক্তি পায়। billboard.com - Stage One - Sean Paul - Album Info
ডাট্টি রক

ডাট্টি রক (ইংরেজি: Dutty Rock) হচ্ছে জামাইকান ড্যান্সহল গায়ক সন পল-এর দ্বিতীয় অ্যালবাম। এটি নভেম্বর ১২, ২০০২ সালে মুক্তি পায়। এতে রয়েছে দুইটি ইউএস #১ গান, গেট বিজি এবং বিয়ন্সের সাথের বেবি বয়, যা কিনা টানা ৯ সাপ্তাহ প্রথম স্থান দখল করে ছিল। এছাড়া টপচার্টে ঝড় তোলা অনন্যা গানগুলো হল গিমি দ্যা লাইট (Gimme the Light), গেট বিজি (Get Busy), আ'ম স্টিল ইন লাভ উইথ ইউ (I'm Still in Love with You) এবং লাইক গ্লু (Like Glue)। অ্যালবামটির মুক্তির প্রথম সাপ্তাহে ৬৫,০০০ কপি বিক্রি হয় এবং আন্তর্জাতিকভাবে দৃষ্টান্ত স্থাপন করতে সক্ষম হন। সারা বিশ্বে অ্যালবামটি ৬০ লক্ষ কপির বেশি বিক্রি হয়, তার মধ্যে ইউএসএ-তে বিক্রি হয় ২০ লক্ষ কপিরও অধিক। একই বছর সন পল আন্তর্জাতিক বাজারের জন্য উপযুক্ত করে অ্যালবামটির সম্পাদিত সংস্করণ মুক্তি দেন, যা থেকে সকল ব্যাঙ্গ ট্র্যাক এবং "ইট'স অন" গানটি সরিয়ে ফেলে, সংযুক্ত করা হয় বিয়ন্স নোয়েলস-এর সাথে তার টপচার্ট শীর্ষস্তানধারী বেবি বয় গানটি। অ্যালবামটির জন্য সন ২০০৪ সালে গ্র্যামি এ্যাওয়ার্ড লাভ করেন। "Week Ending Aug. 23, 2009: Over 50 And Still On Top - Chart Watch"। New.music.yahoo.com। ২০০৯-০৯-১৮ তারিখে মূল থেকে আর্কাইভ করা। সংগ্রহের তারিখ ২০০৯-১০-০১।  http://www.billboard.com/#/artist/sean-paul/chart-history/322007?f=333&g=Albums http://www.billboard.com/#/artist/sean-paul/chart-history/322007?f=335&g=Albums http://www.billboard.com/#/artist/sean-paul/chart-history/322007?f=309&g=Albums "Sean Paul"। Chart Stats। ২০১২-০৬-৩০ তারিখে মূল থেকে আর্কাইভ করা। সংগ্রহের তারিখ ২০১২-০২-২৪।
দ্য ট্রিনিটি

দ্য ট্রিনিটি (ইংরেজি: The Trinity) ড্যান্সহল টুইস্টার সন পল-এর তৃতীয় অ্যালবাম। এটি আটলান্টিক রেকর্ডসের মাধ্যমে ২০০৫ সালের ২৭ সেপ্টেম্বর ইউএসএতে মুক্তি পায়। অ্যালবামের সম্পূর্ণ কাজ হয় জামাইকাতে। যেখানে সন পল তার সহযোগি হিসেবে বেছে নেন স্টিভেন মারসদেন, ডন করলেওন, স্নুকন ফুলার, কপারশট সাউন্ড এবং আরও অনেককে। অ্যালবামটি মুক্তির প্রথম সাপ্তাহেই ১,০৭,০০০ কপি বিক্রি হয়, যা কিনা সাউন্ড স্ক্যান-এর ইতিহাসে কোন রেগে গায়কের মুক্তির প্রথম সাপ্তাহে সবচেয়ে বেশি বিক্রিত হওয়া অ্যালবাম। সারা বিশ্বে অ্যালবামটি ৬০ লক্ষ কপির বেশি বিক্রি হয়। অ্যালবাম "IFPI Platinum Europe Awards"। ২০ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৩০ মে ২০১২।  Steffen Hung। "Sean Paul - The Trinity"। danishcharts.com। ২০১২-০৩-০৭ তারিখে মূল থেকে আর্কাইভ করা। সংগ্রহের তারিখ ২০১২-০৩-১২।
ইম্পেরিয়াল ব্লেইজ

ইম্পেরিয়াল ব্লেইজ (ইংরেজি: Imperial Blaze) ড্যান্সহল রেগে শিল্পী সন পল-এর চতুর্থ অ্যালবাম। অ্যালবামটি ২০০৯ সালের ১৮ অগাস্ট মুক্তি দেয়া হয়। বস্তুত ২০০৭ সালে মুক্তি দেয়ার কথা থাকলেও পরবর্তীকালে মুক্তির তারিখ পিছিয়ে নেয়া হয়। তিনি এই অ্যালবাম-এ রেগে এবং ড্যান্সহল ছাড়াও রিদম এ্যান্ড ব্লুজ ঘরনার স্টাইল যোগ করেন। ইম্পেরিয়াল ব্লেইজ ২০১০ সালে সেরা রেগে অ্যালবাম হিসেবে গ্র্যামি এ্যাওয়ার্ড-এর জন্য মনোনয়ন পায়। 19 januari 2008। "Sean Paul talks to paparazzi about new album"। Youtube.com। সংগ্রহের তারিখ ২০০৯-১০-০১।  Steffen Hung। "Sean Paul - Imperial Blaze"। swisscharts.com। সংগ্রহের তারিখ ২০০৯-১০-০১।  "Ultratop Belgian Charts"। ultratop.be। সংগ্রহের তারিখ ২০০৯-১১-০৬।  "Week Ending Aug. 23, 2009: Over 50 And Still On Top - Chart Watch"। New.music.yahoo.com। ২০০৯-০৯-১৮ তারিখে মূল থেকে আর্কাইভ করা। সংগ্রহের তারিখ ২০০৯-১০-০১।  http://www.billboard.com/#/artist/sean-paul/chart-history/322007?f=333&g=Albums http://www.billboard.com/#/artist/sean-paul/chart-history/322007?f=335&g=Albums http://www.billboard.com/#/artist/sean-paul/chart-history/322007?f=309&g=Albums http://www.billboard.com/#/artist/sean-paul/chart-history/322007?f=336&g=Albums "Sean Paul"। Chart Stats। ২০১২-০৬-৩০ তারিখে মূল থেকে আর্কাইভ করা। সংগ্রহের তারিখ ২০১২-০২-২৪।  AllSeanPaul.com — Sean Paul official website Sean Paul on MySpace Sean Paul interview by Pete Lewis, 'Blues & Soul' August 2009 ওয়েব্যাক মেশিনে আর্কাইভকৃত ১৮ জুলাই ২০১১ তারিখে
টমোহক টেকনিক

টমোহক টেকনিক (ইংরেজি: Tomahawk Technique) জামাইকান ড্যান্সহল রেগে সঙ্গীত তারকা সন পল-এর পঞ্চম স্টুডিও অ্যালবাম। অ্যালবামটি ২০১২ সালের জানুয়ারির ২৪ তারিখ অফিসিয়ালি মুক্তি দেয়া হয়। অ্যালবামটিতে সর্বমোট ১২টি ট্র্যাক রয়েছে। এই প্রোজেক্টের জন্য সন ইউরোপিয়ান প্রডিউসার স্টারগেট, শেলব্ল্যাক, বেনি ব্লাঙ্কো, ডিজে আমো এবং আরও অনেকের সাথে কাজ করেছেন। এটি তার একমাত্র অ্যালবাম যার প্রায় সম্পূর্ণ অংশ নিজ দেশ জ্যামাইকার বাইরে রেকর্ড করা হয়েছে। এই অ্যালবামে সন পল প্রডিউসার হিসেবে আত্মপ্রকাশ করেন। অ্যালবামের রোল উইড দ্যা ডন গানটি তার নিজের তৈরি। সন পল নিজের গানের ধরনে বিশাল পরিবর্তন আনেন এই অ্যালবামে। অ্যালবামটি ইতিমধ্যে ইউরোপ এবং এশিয়ায় ব্যাপক সাফল্য অর্জন করেছে। জাপান, ফ্রান্স এবং ইউকে সহ বিশ্বের বিভিন্ন দেশের টপচার্টের শীর্ষ স্থান দখল করে রেখেছে অ্যালবামের কয়েকটি গান। http://itunes.apple.com/jp/album/dream-girl-remix-feat.-lecca/id510566250 http://www.beatblogger.de/vo-vorschau/ "Tomahawk Technique Album Cover & Tracklist Sean Paul | Dancehall Madness"। ২৫ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৩০ মে ২০১২।  http://www.dawn.com/2011/12/09/sean-paul-says-new-album-will-surprise-fans.html http://www.examiner.com/article/sean-paul-pledges-his-allegiance-to-dancehall-despite-criticism Steffen Hung। "Sean Paul - Tomahawk Technique"। swisscharts.com। সংগ্রহের তারিখ ২০১২-০৩-১২।  [১] ওয়েব্যাক মেশিনে আর্কাইভকৃত ১৮ ফেব্রুয়ারি ২০০৯ তারিখে ARIA Urban Chart. Retrieved 2012-04-15 http://www.officialcharts.com/albums-chart/
চামচঠুঁটো বাটান

চামচঠুঁটো বাটান (বৈজ্ঞানিক নাম:Eurynorhynchus pygmeus), এক জাতের ছোটো পাখি। সৈকতের কাদা-পানি হতে পোকা ধরার জন্য চড়ই আকারের এ পাখিটির চঞ্চু চামচের মত। গ্রীষ্মে উত্তরপূর্ব রাশিয়া বিশেষত সাইবেরিয়াতে এরা বাসা বাঁধে। পরে উপকূল ধরে উড়ে এসে শীতে দক্ষিণ-পূর্ব এশিয়ায় বিশেষত মিয়ানমার ও বাংলাদেশ বাসা বাঁধে। থাকে উপকূলীয় এলাকার কাদাচরে বা সৈকতের কাছাকাছি নরম মাটিতে। তাই এটি সৈকতপাখি হিসেবেও পরিচিত। এই পাখিটি মহাবিপন্ন বলে বিবেচিত। এ পাখির দৈর্ঘ্য ১৭ সেন্টিমিটার, ডানা ১০ সেন্টিমিটার, ঠোঁট ২.২ সেন্টিমিটার, ঠোঁটের চামচের মতো অংশ ১.১ সেন্টিমিটার, পা ২.১ সেন্টিমিটার ও লেজ ৩.৮ সেন্টিমিটার। এর উপরের অংশের রঙ অনেকটা ফিকে ধূসর ও নিচের অংশটা সাদা। ভেজা বালি-কাদার ওপরের স্তর থেকে এরা খাদ্য সংগ্রহ করে। এদের খাদ্যের তালিকায় আছে_ নানা জাতের অমেরুদণ্ডী প্রাণী। শেওলা বা খাটো উইলো গাছে ঢাকা প্রান্তরের মাটিতে ঘাস, পাতা, শেওলার বাসা বানিয়ে এগুলো ডিম পাড়ে। একসঙ্গে চারটি পর্যন্ত ডিম দেয়। ২০ দিনের মাথায় ডিম থেকে ছানা বের হয় এবং চার সপ্তাহের মাথায় ছানা বাসা ছেড়ে উড়তে শেখে। BirdLife International (২০১২)। "Eurynorhynchus pygmeus"। বিপদগ্রস্ত প্রজাতির আইইউসিএন লাল তালিকা। সংস্করণ 2012.1। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) From Ancient Greek εὐρύνειν "to widen" + ῥύγχος "muzzle". চামচঠুঁটো বাটান পাখি ওয়েব্যাক মেশিনে আর্কাইভকৃত ৪ ডিসেম্বর ২০২০ তারিখে, গাজী মুনছুর আজিজ, দৈনিক ডেসটিনি। ঢাকা থেকে প্রকাশের তারিখ: ২৪ জুন ২০১২ খ্রিস্টাব্দ। পাখি প্রবেশদ্বার উইকিমিডিয়া কমন্সে Spoon-billed Sandpiper সংক্রান্ত মিডিয়া রয়েছে। Photo of bird in summer plumage at BirdLife BBC - Bid to save sandpiper at risk of extinction
এনামুল হোসেন রাজীব

এনামুল হোসেন রাজীব (জন্মঃ ১৯৮১) বাংলাদেশের অন্যতম দাবাড়ু। তিনি ১৯৯৭ এবং ২০০৬ সালে বাংলাদেশের দাবা চ্যাম্পিয়নশীপ জয় করেন। ২০০২ সালে আন্তর্জাতিক মাস্টারের খেতাব পেয়ে রাজীব তার প্রথম গ্র্যান্ড মাস্টারের প্রথম নর্ম অর্জন করেন ২০০২ সালে স্লোভেনিয়ায় অনুষ্ঠিত দাবা অলিম্পিয়াডে। এরপর আবুধাবীতে অনুষ্ঠিত গ্র্যান্ড মাস্টার প্রতিযোগিতায় ২য় নর্ম অর্জন করেন। রাশিয়ায় অনু্ষ্ঠিত ২০০৭-এর দাবা বিশ্বকাপের ২য় রাউন্ডে তিনি এ নর্ম অর্জন করেন বিশ্বের ১৯তম খেলোয়াড় ইউক্রেনের দাবাড়ু পাভেল এলজানভের বিপক্ষে জয়ী হয়ে। ৪ মে, ২০০৮ সালে এনামুল হোসেন রাজীব তার ৩য় ও চূড়ান্ত জিএম নর্ম লাভ করেন। এরফলে তিনি নিয়াজ মোর্শেদ, জিয়াউর রহমান, রিফাত বিন সাত্তার এবং আবদুল্লাহ আল রাকিবের পর বাংলাদেশের ৫ম গ্র্যান্ড মাস্টার খেতাবধারী হবার সৌভাগ্য অর্জন করেন। তিনি এনামুল নামে ইন্টারনেট চেজ ক্লাবে দাবা খেলে থাকেন। বিশ্বনাথন আনন্দ গ্যারী কাসপারভ দাবা ডীপ ব্লু ক্রিকেট ফুটবল Campeonato Bangladesh ajedrez :The Daily Star: Internet Edition Prothom Alo | Most popular bangla daily newspaper[স্থায়ীভাবে অকার্যকর সংযোগ] চেজগেমস.কমে এনামুল হোসেন রাজীবের দাবাড়ু প্রোফাইল ও খেলাসমূহ (ইংরেজি) OlimpBase
সিলেট ক্যাডেট কলেজ

সিলেট ক্যাডেট কলেজ বাংলাদেশে সেনাবাহিনী পরিচালিত একটি শিক্ষা প্রতিষ্ঠান। এটি সিলেট শহরের বিমানবন্দর সড়কে অবস্থিত। বাংলাদেশ (পূর্ব পাকিস্তান হিসাবে) যখন পাকিস্তানের অংশ ছিল, পাকিস্তান সেনাবাহিনী ১৮৬৮ সালে ব্রিটিশ পাবলিক স্কুল আইন আকারে পশ্চিম পাকিস্তানে (বর্তমান পাকিস্তান) এবং পূর্ব পাকিস্তানে (বর্তমানে বাংলাদেশ) কয়েকটি ক্যাডেট কলেজ প্রতিষ্ঠা করেছিল। মুক্তিযুদ্ধের পর বাংলাদেশ সেনাবাহিনী আরও আটটি ক্যাডেট কলেজ প্রতিষ্ঠা করেছে (এর মধ্যে ময়মনসিংহ বালিকা ক্যাডেট কলেজ ১৯৮৩, জয়পুরহাট বালিকা ক্যাডেট কলেজ ২০০৬, ফেনী গার্লস ক্যাডেট কলেজ ২০০০ কলেজ প্রতিষ্ঠা করা হয়েছিল)। সিলেট ক্যাডেট কলেজটি ১৯৭১সালে বাংলাদেশের মুক্তিযুদ্ধের পরে প্রতিষ্ঠিত প্রথম ক্যাডেট কলেজ। এটি ১৯৯৯সালে পাকিস্তানে একটি মডেল স্কুল হিসাবে প্রতিষ্ঠিত হয়েছিল। ১৯৭৮ সালে এটি পরিবর্তন করে একটি মডেল কলেজে রূপান্তরিত হয়। বাংলাদেশ সেনাবাহিনী এই মডেল কলেজটি পরিবর্তন করে ১৯০৮ সালে এটিকে একটি ক্যাডেট কলেজে রূপান্তরিত করে। ১৯৭৯ সালে এই নতুন সংশোধিত ক্যাডেট কলেজে শিক্ষার্থীদের মডেল কলেজ থেকে বাছাই করার জন্য একটি ভর্তি পরীক্ষা অনুষ্ঠিত হয়। এই নতুন ক্যাডেট কলেজের প্রথম, দ্বিতীয় এবং তৃতীয় ব্যাচটি ছিল মডেল কলেজের, এবং একই বছর চতুর্থ ব্যাচকে নতুন ক্যাডেট হিসাবে নেওয়া হয়েছিল। প্রথম ব্যাচ ১৯৮২ সালে কলেজটি পাস করেছিল এবং প্রথম ইনটেক, অর্থাৎ চতুর্থ ব্যাচ, ১৯৮৫ সালে পাস করেছিল। এবং সেই সময় থেকে, প্রতি বছর নতুন স্নাতক শ্রেণিতে স্নাতকোত্তর ভর্তির জন্য একটি ভর্তি পরীক্ষা শুরু হয়েছিল। বাংলাদেশ সেনাবাহিনী ক্যাডেট কলেজ বাংলাদেশের ক্যাডেট কলেজের তালিকা বাংলাদেশ প্রবেশদ্বার দাপ্তরিক ওয়েবসাইট ওল্ড ক্যাডেটস অ্যাসোসিয়েশন অব সিলেট
ইয়ান স্মিথ (দ্ব্যর্থতা নিরসন)

ইয়ান স্মিথ (রাজনীতিবিদ) - রোডেশিয়ার সাবেক প্রধানমন্ত্রী। ইয়ান স্মিথ (ক্রিকেটার) - নিউজিল্যান্ডের সাবেক ক্রিকেটার ও ধারাভাষ্যকার। ইয়ান স্মিথ (ক্রিকেটার, জন্ম ১৯২৫) - দক্ষিণ আফ্রিকান ক্রিকেটার। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।